open-index/open-wikipedia-markdown huggingface dataset:
William Gemmell Cochran

**William Gemmell Cochran** (* 15. júl 1909, Rutherglen, Škótsko, Spojené kráľovstvo - † 29. marec 1980, Orleans, Massachusetts, USA) bol škótsky matematik, ktorý väčšinu života pôsobil v USA. Zaoberal sa predovšetkým štatistikou.

Cochran študoval na Glasgowskej univerzite, neskôr na Cambridgeskej univerzite. Neskôr pôsobil predovšetkým v Spojených štátoch, pracoval napríklad na Princetonskej univerzite, či Harvardovej univerzite.

## Zdroje



Kategória:Narodenia v 1909
Kategória:Úmrtia v 1980
Kategória:Škótski matematici
Kategória:Matematici USA
Apolónov chrám (Pompeje)

right|thumb|280px|Pozostatky 
Apolónovho chrámu
**Apolónov chrám** bola stavba antického chrámu nachádzajúca sa na západnej strane hlavného fóra v Pompejach. 

Apolónov kult bol nepochybne jedným z najdôležitejších kultov v starovekých Pompejach. Pokiaľ Sullovi kolonisti nezaviedli kult Kapitolskej trojice (v roku 80 pred Kr.), bol Apolón dokonca považovaný za najvyššieho ochrancu mesta.

Chrámu, ktorého skromné pozostatky sú dnes zachované, predchádzala stavba svätyne postavenej pravdepodobne v ranom období 6. storočia pred Kr. na západnom výbežku lávovej plošiny, ktorá zasahovala do mestského okrsku, zasväteného ešte od gréckych čias kultu boha Apolóna. O vzhľade svätyne sa však nevie prakticky nič. V neskoršom období, za nadvlády Samnitov, bola stavba strhnutá, aby urobila priestor novému chrámu. 

Stavba bola pôdorysne orientovaná súbežne s fórom. Vo svojej najrannejšej fáze zaberala omnoho väčší priestor. Východným priečelím dokonca zaberala časť hlavného fóra. Pri novom stavebnom usporiadaní hlavného fóra v priebehu 2. storočia pred Kr. sa pôdorys chrámu zmenšil a vzhľadovo nadobudla stavba definitívnu podobu. 

Podobne ako iné chrámy v Pompejach je i Apolónov chrám vybudovaný v tzv. italickom stavebnom štýle, ktorý sa od klasického gréckeho odlišuje tým, že budova bola postavená na vyvýšenom pódiu. K chrámu viedlo impozantné schodisko. Chrám nemal klasickú predsieň; celá stavba bola obklopená dvadsiatimiôsmimi korintskými stĺpmi. Priečeliu chrámu dominovala šestica, v strede rozostúpených stĺpov, nesúca mohutný architráv s reliéfnym vlysom.

Pred mohutným schodiskom sa dodnes nachádza oltár z bieleho mramoru, pochádzajúci z republikánskej doby. Zaujímavým stavebným doplnkom je dodnes stojaci iónsky stĺp pred schodiskom, na ktorom boli umiestnené slnečné hodiny.

left|thumb|180px|Socha Apolóna v chrámovom okrskuCelý okrsok s Apolónovým chrámom lemovali arkády tvorené korintskými stĺpmi a nádržkami na očistnú vodu. Na podstavcoch pred stĺporadím stálo viacero sôch, ktoré sú dnes uložené v zbierkach Národného archeologického múzea v Neapole. Boli medzi nimi aj bronzové sochy Apolóna a Diany v podobe lukostrelcov, ktorých kópie sú dnes vystavené vo svätyni. V zadnej časti arkád boli na stene vymaľované scény z Iliady.  

Tak ako mnoho pompejských budov aj Apolónovu svätyňu ťažko poškodilo zemetrasenie v roku 62 po Kr. a v čase ničivej pohromy v roku 79 po Kr. ešte neskončili práce na jej obnove. Napriek tomu to čo z kedysi nádhernej stavby ostalo, umožňuje rekonštruovať celé dejiny Pompejí od počiatku až k ich tragickému koncu. Stavba Apolónovho chrámu podáva svedectvo o sociálnych a kultúrnych premenách mesta, ku ktorým došlo v priebehu stáročí.

## Iné projekty

## Zdroje
* A. C. Carpiceci, *Pompeje dnes a jak vypadali před 2000 lety*, Bonechi Edizioni Il Turismo, Sesto Fiorentino, ISBN 	88-7204-243-7
* S. Nappo, *Pompeje - průvodce ztraceným městem*, Rebo production, Čestlice, 1999, ISBN 80-7234-043-3

Kategória:Pompeje
Kategória:Chrámy v starovekom Ríme
Gori

**Gori** () je mesto vo východnom Gruzínsku, hlavné mesto gruzínskeho regiónu Šida Kartli.
Je známe hlavne ako rodisko sovietskeho vodcu Josifa Vissarionoviča Stalina.

## Referencie

## Iné projekty

Kategória:Mestá v Gruzínsku
Cesty života

**Cesty života** je dokumentárny televízny film o kúzelníkovi Alexandrovi Geričovi a deťoch z Klubu kúziel pri PKO Bratislava. Mozaika zamyslení a pohľadov v rôznych prostrediach ulice, kúzelníckeho klubu, lunaparku v bratislavskej Petržalke a výpoveď kúzelníka.

V roku 1986 vyrobila Slovenská televízia Bratislava.

Stopáž:	00:10:08 h.
## Tvorcovia
**[[Scenár]]*: Eugen Korda, František Palonder
**[[Réžia]]*: Juraj Ploskuňák
**[[Dramaturg|Dramaturgia]]*: Katarína Dvořáková
**Redaktorka*: Daniela Bošanská
**[[Kamera]]*: Richard Krivda
**Zvuk*: Karol Nagy
## Účinkujúci
**Kúzelník + komentár*: Alexander Gerič
**Epizódne postavy*: Deti Klubu kúziel pri PKO Bratislava, ľudia na ulici (anketa)
## Zdroje
Archív Slovenskej televízie Bratislava
*Cesty života*, pracovný názov Cesty života č.6/86;Kúzelník Alexander (číslo programu IDEC: 686-2300-0111-0000)

Kategória:Zábava
Kategória:Televízne programy Slovenskej televízie
Kategória:Kúzelníctvo
Baudolino (román)

***Baudolino*** je historizujúci román spisovateľa Umberta Eca. Je to román - fikcia  zasadená do rámca stredovekej Itálie, Blízkeho a Stredného východu a Štvrtej krížovej výpravy. Baudolino je aj meno hlavnej postavy románu, ktorý je v pozícii rozprávača. Baudolino vyrástol v stredovekej severnej Itálii v meste Alessandria, kde sa príbeh začína na prelome 12. a 13. storočia a pokračuje cez Paríž, Konštantinopol až do bájnej Jánovej ríše. 

Eco je znalcom talianskej histórie a preto reálie románu sú spoľahlivo správne, postava Baudolina je autorova fikcia ako i viacerí protagonisti, aj keď v príbehu vystupujú skutočné osobnosti doby, napríklad Fridrich I. Barbarossa. Zo začiatku sa dej rozbieha pomalšie i preto, lebo autor ako rodák z mesta Alessandria detailne opisuje jej vznik a historické udalosti, v ktorých má Alessandrijčan Baudolino svoje nenápadné miesto. Dej sa postupne zrýchľuje po jeho odchode z rodiska. Román je memoárom hlavnej postavy, ktorá nedostala dôkladné vzdelanie, rozprávanie je preto štylizované do laickej reči.    

## Zdroj
Eco, Umberto: Baudolino, slovensky, vydav. Slovart, rok 2001, 1.vydanie, preklad D.Sabolová, ISBN 80-7145-593-8

Kategória:Knihy Umberta Eca
Kategória:Knihy z 2000
Kategória:Talianske romány
Národný park Alchanaj

**Národný park Alchanaj** (rusky Национальный парк Алханай) je národný park v Zabajkalskom kraji Rukej federácie, ktorého účelom má byť rekreácia, ochrana prírodného bohatstva a tiež ochrana kultových miest Buriatského národa. Bol zriadený 15. mája 1999.  Zaberá plochu 1382,34 km2. Reliéf je členitý, najvyšším vrcholom je hora Alchanaj s nadmorskou výškou 1662 metrov.
Národný park bol zriadený na budhistickom posvätnom mieste a predmetom ochrany sa tak stalo aj množstvo svätýň a pútnických miest. Pred príchodom buddhizmu bola oblasť posvätným miestom buriatských šamanov.

## Referencie


Kategória:Národné parky v Rusku
Jupiterov chrám

**Jupiterov chrám** môže byť:
* antický chrám v Pompejách, pozri Jupiterov chrám (Pompeje)
* chrám v Ríme, pozri Jupiterov chrám (Kapitol)
Ostrov včerajšieho dňa

***Ostrov včerajšieho dňa*** je román autora Umberta Eca. Ide o historický román z obdobia 17. storočia, obdobia tridsaťročnej vojny a zámorských objavov. Hlavná postava šľachtic Roberto de la Grive sa po stroskotaní jachty Amarilli, ktorá išla hľadať Pevný bod sveta - Punto fijo, zachraňuje na opustenej plachetnici menom Dafné. Spomína si na svoj životný príbeh s odstupom a zároveň objavuje tajomstvá lode. Na konci románu loď opustí a dá sa na osamelú plavbu na súš. Koniec románu zostáva otvorený. Čitateľ sa nedozvedá, či sa Roberto zachráni. Eco tu uplatnil svoj tvorivý konštrukt *opera aperta* - otvorený román. Román má klasickú dejovú štruktúru vo forme rozprávania.

## Zdroj
Eco, Umberto: Ostrov včerajšieho dňa, slovensky, vydav. Slovart, rok 1998, preklad D.Sabolová, ISBN 80-7145-324-2

Kategória:Knihy Umberta Eca
Kategória:Knihy z 1994
Kategória:Talianske knihy
Jupiterov chrám (Pompeje)

[right|thumb|270px|Pozostatky Jupiterovho chrámu; v pozadí masív [Vezuv|Vezuvu]]
**Jupiterov chrám** bola stavba antického chrámu uzatvárajúca zo severu priestor hlavného fóra v Pompejach. Zasvätený bol hlavnému rímskemu božstvu Jupiterovi.

Napriek svojmu gréckemu vplyvu išlo o stavbu čisto tzv. italického štýlu, t. j. bol postavený na tri metre vysokom pódiu. Pôdorysne chrám zaberal plochu 37 x 17 metrov.

Do chrámu sa vstupovalo po mohutnom schodisku, širokom ako celá predná strana chrámu. Návštevník vstúpil do stĺpovej predsiene tvorenej dvanástimi stĺpmi s korintskými hlavicami. V závere celly obklopenej dvojitým stĺporadím sa nachádzali tri výklenky určené od roku 80 pred Kr. pre umiestnenie sôch troch hlavných kapitolských božstiev - Jupitera, Junony a Minervy. Podzemie chrámu tvorené troma miestnosťami s tunelovou klenbou bolo určené pre uchovávanie mestských cenností, votívnych darov a verejného pokladu (*aerarium*).

Jupiterov chrám pochádza z obdobia okolo roku 150 pred Kr. a predpokladá sa, že bol postavený na mieste niekdajšej svätyne z etruských čias. Svoj najväčší význam dosiahol chrám po príchode Rimanov, kedy sa stal hlavným kultovým miestom v Pompejach.

left|thumb|180px|Hlava Jupitera, ktorú objavili v chrámovej celleVážne bol poškodený počas ničivého zemetrasenia v roku 62 po Kr. Vzápätí sa pristúpilo k jeho oprave. Zničujúci výbuch Vezuvu 24. augusta 79 ho zastihol v rekonštrukcii.

Architektúru Jupiterovho chrámu dopĺňali od začiatku 1. stor. po Kr.  dva víťazné oblúky, postavené po jeho stranách - vľavo rímskeho vojvodcu Germanica, vpravo cisára Tiberia. Predpokladá sa, že pôvodne stáli v jednej línii s priečelím chrámu; neskôr bol ľavý oblúk premiestnený dozadu.

Pôvodne bol chrám obohatený viacerými kultovými sochami, z ktorých sa však do dnešných dní zachovali iba tvárová maska Junony a obrovská hlava Jupitera (na tunajšom mieste sa nachádza kópia; originál je umiestnený v Národnom archeologickom múzeu v Neapole).

Dnes po archeologických vykopávkach je Jupiterov chrám podobne ako ostatné budovy v meste v stave trosiek a iba ohromné pódium a z neho sa týčiace torzá stĺpov predsiene umožňujú urobiť si predstavu o jeho niekdajšej kráse.

## Iné projekty

## Zdroje

* A. C. Carpiceci, *Pompeje dnes a jak vypadali před 2000 lety*, Bonechi Edizioni Il Turismo, Sesto Fiorentino, ISBN 88-7204-243-7
* S. Nappo, *Pompeje - průvodce ztraceným městem*, Rebo production, Čestlice, 1999, ISBN 80-7234-043-3

Kategória:Pompeje
Kategória:Chrámy v starovekom Ríme
Pierre Samuel

**Pierre Samuel** (* 12. september 1921, Paríž, Francúzsko – † 23. august 2009, Paríž, Francúzsko) bol francúzsky matematik, člen skupiny Nicolas Bourbaki. Zaoberal sa predovšetkým komutatívnou algebrou a jej aplikáciami v algebraickej geometrii. Spoločne s Oscarom Zariskim je autorom dvojzväzkového diela *Commutative Algebra*, ktoré sa v tejto oblasti stalo klasikou. Napísal tiež knihy o projektívnej geometrii a algebraickej teórii čísel. Pod vplyvom Alexandra Grothendiecka tiež pôsobil ako environmentálny aktivista.

## Zdroje

* 
* Pierre Samuel.

Kategória:Francúzski matematici
Kategória:Nicolas Bourbaki
Kategória:Osobnosti z Paríža
Sojuz TM-29

**Sojuz TM-29** () bol ruský pilotovaný kozmický let v rámci programu Sojuz. Sojuz TM-29 vyštartoval 20. februára 1999 z kozmodrómu Bajkonur k stanici Mir. Na palube kozmickej lode sa nachádzal aj Ivan Bella, prvý Slovák vo vesmíre.

## Posádka
### Štart
*  Viktor Afanasiev (3), veliteľ, Ruská kozmická agentúra (CPK)
*  Jean-Pierre Haigneré (2), palubný inžinier, CNES
*  Ivan Bella (1), kozmonaut-výskumník

### Záložná posádka
*  Saližan Šaripov, veliteľ, Ruská kozmická agentúra (CPK)
*  Claudie André-Deshaysová, palubný inžinier, CNES
*  Michal Fulier, kozmonaut-výskumník

### Pristátie
*  Viktor Afanasiev (3), veliteľ, Ruská kozmická agentúra (CPK)
*  Jean-Pierre Haigneré (2), palubný inžinier 1, CNES
*  Sergej Avdejev (3), palubný inžinier 2,Ruská kozmická agentúra (RKK Energija)

## Zdroj
* 

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmické lety so slovenskou participáciou
Kategória:Kozmonautika v 1999
Egeis

**Egeis** alebo (menej odborne) **Egeida** či **egejská oblasť** môže byť:
*oblasť starovekej egejskej kultúry, pozri pod egejská kultúra
*kultúrna oblasť na pobrežiach Egejského mora
*Egejské more (alebo Egejské more s ostrovmi)

**Egeis** alebo (menej odborne) **Egeida** bola v treťohorách pevnina v oblasti dnešného Egejského mora, pozri Egeis (pevnina)

**Egeis** môže byť:
*administratívne jednotka (decentralizovaná správa) v Grécku, pozri Egeis (decentralizovaná správa)
*jedna z 10 atických fýl, pozri pod Egeis (fyla)
David Donoho

**David Leigh Donoho** (* 5. marec 1957, Los Angeles, Kalifornia, USA) je americký matematik, profesor matematiky a štatistiky na Stanfordovej univerzite. Je nositeľom Wienerovej ceny za aplikovanú matematiku za rok 2010, ktorú dostal vďaka práci v oblastiach spracovania signálu a obrazu.

## Zdroj

Kategória:Narodenia v 1957
Kategória:Nositelia Wienerovej ceny
Kategória:Matematici USA
Hermann Flaschka

**Hermann Flaschka** (* 25. marec 1945, Öblarn, Rakúsko – † 18. marec 2021) bol rakúsky teoretický fyzik a matematik žijúci a pôsobiaci v Spojených štátoch. Študoval na Georgianskom technologickom inštitúte a na Massachusettskom technologickom inštitúte, kde v roku 1970 získal pod vedením Gilberta Stranga titul PhD.

V roku 1995 dostal Wienerovu cenu za aplikovanú matematiku za svoj prínos k výskumu úplne integrovateľných dynamických systémov, pričom v tejto oblasti aplikoval aj metódy diferenciálnej geometrie a algebry.

## Referencie

Kategória:Rakúski fyzici
Kategória:Rakúski matematici
Kategória:Fyzici USA
Kategória:Matematici USA
Kategória:Nositelia Wienerovej ceny
Kategória:Osobnosti z okresu Liezen
Hot Fuss

***Hot Fuss*** je debutový štúdiový album americkej rockovej skupiny The Killers, vydaný 7. júna 2004 vo Veľkej Británii a 15. júna 2007 v USA. Album dosiahol vrchol rebríčkov v Austrálii a vo Veľkej Británii, zostal v Top 50 v *[[Billboard 200]]* hitparáde viac ako päťdesiat týždňov. Z albumu boli vydané single „Somebody Told Me“, „Mr. Brightside“, „All These Things That I've Done“ a „Smile Like You Mean It“. Album bol nominovaný na Najlepší Rockový Album roku 2005 cenou Grammy.

## Pozadie
Album bol ovplyvnený New Wave a Post-punkovými skupinami 80-tych rokov ako New Order, The Cure, Morrissey, Duran Duran, Smiths, The Cars. Ostatné vplyvy patria skupinám Lou Reed, U2, David Bowie a Oasis.

## Zoznam skladieb

## Referencie

Kategória:Albumy The Killers
Kategória:Hudobné albumy z 2004
Kategória:Debutové albumy
Manipulácia (ilúzia)

**Manipulácia** je jedna z kategórií kúzelníckeho umenia.

Manipulácia je postavená na zručnosti, rýchlosti, obratnosti a dokonalej koordinácii a súhre prstov a dlaní rúk. Zdokonaľovanie manipulačných techník sa uskutočňuje precíznym cvičením hmatových, pohybových a prezentačných cvičení. Využíva sa tiež okamihové odvrátenie pozornosti od jednej ruky tak, aby druhá mohla nepozorovane vykonať potrebný úkon, napríklad vytiahnuť, skryť, vymeniť predmet. Jednotlivé cvičenia sú choreograficky zdokonaľované tak, aby na javisku a pri predvádzaní jednotlivých kúzelníckych efektov, boli pohyby a práca prstov a rúk umelca zdanlivo obyčajné, jednoduché a prirodzené.

Cvičenie a rozvoj manipulačných hmatových a trikových techník patrí k základným a často k prvým zručnostiam kúzelníka.

## Kúzelnícka kategória

*Manipulácia je tiež oficiálnym názvom štandardizovanej súťažnej kategórie pri kúzelníckych súťažiach, prehliadkach a festivaloch. Táto kategória patrí k najvyššie hodnoteným kategóriám a je nazývaná aj „kráľovnou“ kúzelníckeho umenia.
*Javisková krádež patrí k manipulačným technikám, spojeným s hovoreným slovom. Pri tomto vystúpení je pozvaný divák na javisku zábavnou formou postupne „okradnutý“ o svoje predmety osobnej potreby, pričom diváci vidia podrobne priebeh tejto „krádeže“ a odobraté predmety. Umelci, ovládajúci dokonale túto techniku, dodržiavajú aj kódex kúzelníckej cti, ktorého súčasťou je *„neprezrádzať [[tajomstvo]] kúziel svoje ani iných [[Kúzelník (umelec)|kúzelníkov]]“* a tiež *„nebudem zneužívať svoje umenie“*.

Manipulácia v predvedení umelca kúzelníka je výlučne len výsledkom jeho zručnosti a šikovnosti. Manipulačné kúzelnícke techniky nesúvisia so žiadnymi prvkami a procesmi „čiernej mágie“, ani inými nadprirodzenými silami.

Kategória:Kúzelníctvo
Department (Salvádor)

**[[Salvádor]]** je administratívne rozčlenený na 14 departmentov. Týchto 14 územných celkov je ďalej rozdelených na 262 *municipios*.
Mágia v Bratislave 1984

**Mágia v Bratislave** je dvojdielny televízny záznam  Slovenskej televízie Bratislava Gála programu Magicfestivalu Bratislava 1984.
Program v roku 1984 vyrobila Slovenská televízia Bratislava.

## Tvorcovia
**[[Scenár]]*: Alexander Gerič
**[[Réžia]]*: Ľubomír Fifík
**[[Dramaturg|Dramaturgia]]*: Daniela Mintálová
**Hlavný [[kamera|kameraman]]*: Jozef Brezanský
**[[Architekt]]*: Juraj Mojžiš
**Zvukový majster*: Oto Veľký

## Mágia v Bratislave I.
Stopáž: 00:54:30 h.

### Účinkujúci
**Sprievodca programom*: Alexander Gerič
**[[Kúzelník (umelec)|Kúzelník]], všeobecná mágia*: Magic Davido, vlastným menom Bjørn David Fevåg, Oslo, Nórsko
**[[Kúzelník (umelec)|Kúzelník]], manipulácia*: Jan Crosby, Nórsko
**[[Kúzelník (umelec)|Kúzelník]], komik*: vystúpenie s párkami, SERIP, vlastným menom Dr. Pires, Lisabon, Portugalsko
**Javiskové ilúzie*: skupina Andreasa Höffkena, Drážďany, DDR
**[[Kúzelník (umelec)|Kúzelník]], manipulácia*: Jaroslav Dubský, Česko-Slovensko

## Mágia v Bratislave II.
Stopáž: 00:40:08 h

### Účinkujúci
**Sprievodca programom, ilúzia s klietkou*: Alexander Gerič
**Kúzelníčka, dámska mágia*: Majsterka sveta (FISM World Champion Ladies 1982) Lausanne, Brigitte Varga, Viedeň, Rakúsko
**Kúzelník, [[manipulácia (ilúzia)|manipulácia]]*: Rudolf Brünnler, člen Klubu kúziel pri PKO Bratislava
**Kúzelník, komické číslo*: Duo Hadaš, Jaroslav Hadaš a Jozef Poncza, Uherské Hradiště a Ostrava, Česko-Slovensko
**Fakír*: Ben Ghan, vlastným menom Zdeněk Zahrádka, Ústí nad Labem, Česko-Slovensko

## Externé odkazy
*Magic Davido, Nórsko
*Jan Crosby, Nórsko
*Duo Hadaš, Uherské Hradiště 
*Ben Khan, Ústí nad Labem
*FISM

## Zdroje
Archív Slovenskej televízie Bratislava
**Mágia v Bratislave I.*, pracovný názov Mágia v Bratislave č.1 (číslo programu IDEC: 684-3200-0096-0000)
**Mágia v Bratislave II.*, pracovný názov Mágia v Bratislave č.2 (číslo programu IDEC: 684-3200-0198-0000)

Kategória:Zábava
Kategória:Televízne programy Slovenskej televízie
Kategória:Kúzelníctvo
Department (Guatemala)

**[[Guatemala (štát)|Guatemala]]** je administratívne rozdelená na 22 departmentov. Tie sú ďalej rozčlenené na 332 *municipios*.
Tiffany Thorntonová

**Tiffany Dawn Thorntonová** (neprechýlene Tiffany Dawn Thornton; * 14. február 1986, College Station, Texas, USA) je americká herečka, osobnosť rádia a speváčka, známa predovšetkým pre jej postavu Tawni Hart v seriáli stanice Disney Channel, *[[Sonny vo veľkom svete]].

== Kariéra==
Thorntonová mala svoju televíznu premiéru v pilotnej epizóde [[Fox Broadcasting Company|Fox]] sitcomu, *Quintuplets*. Neskôr hosťovala v *8 Simple Rules*, *American Dreams*, *O.C. California*, *Zúfalé manželky*, *That's So Raven*, *Jericho*, *Kúzelníci z Waverly* a *Hannah Montana*. 

V roku 2009 začala s rolou Tawni Hart v pôvodnom seriáli Disney Channel *Sonny vo veľkom svete* a pokračovala vo filme Disney Channel *Hatching Pete''.

## Iné projekty

Kategória:Filmové herečky USA
Kategória:Televízne herečky USA
Kategória:Speváčky USA
Kategória:Osobnosti z Texasu
Stanislav Feikl

**Stanislav Feikl** (* 12. november 1883, Dolní Sytová – † 7. január 1933, Praha) bol český maliar.

## Život
Študoval na pražskej umelecko-priemyslovej škole a u profesora Vratislava Nechlebu na Akadémii výtvarných umení. Pre inšpiráciu precestoval Rusko, Turecko, Dalmáciu a severné Taliansko. Je známy svojimi obrazmi starej Prahy, krajiny (okrem cudziny napr. rodného Podkrkonošia) a ženskými portrétmi vrátane aktov. Pod vplyvom Antonína Slavíčka maľoval impresionistické obrazy.

Jeho starší brat František Feikl (1877–1910) bol tiež maliarom, ale menej úspěšným.

## Galéria

Súbor:Ölgemälde von Stanislav Feikl, Jüdisches Viertel in Prag, 1910.jpg|Pražské Židovské mesto (1910)
Súbor:Stanislav Feikl, Blick auf den Prager Hradschin.jpg|Pohľad na Karlov most a Hradčany (1925)
Súbor:Stanislav Feikl - Akt dívky.jpg|Akt dívky


## Referencie

## Iné projekty

## Zdroj

Kategória:Českí maliari
Kategória:Impresionistickí maliari
Kategória:Narodenia v 1883
Kategória:Absolventi Akadémie výtvarných umení v Prahe
Estádio Municipal de Aveiro

**Estádio Municipal de Aveiro** je futbalový štadión v portugalskom meste Aveiro. Leží na kraji Aveira v pokojnej lokalite okolo ktorej má vyrásť športový park s viacúčelovou halou, plaveckým bazénom a golfovým rezortom. Bol postavený ako jeden zo štadiónov pre futbalové majstrovstvá Európy 2004. Štadión má kapacitu 30 498 sediacich divákov a zaujme svojim 'pastelovým' vzhľadom ako zvonku, tak zvnútra. Štadión je domáci pre futbalový klub SC Beira-Mar.

Štadión, ktorého konštrukcia sa začala stavať 6. júna roku 2001, stál celkom 62 miliónov eur.

## Iné projekty

## Externé odkazy
* Oficiální stránky stadiónu 

## Zdroj
* 

Kategória:Futbalové štadióny v Portugalsku
Kategória:Architektúra z 2003
Sojuz TMA-18

**Sojuz TMA-18** bola ruská kozmická loď typu Sojuz. Dňa 2. apríla 2010 odštartovala k Medzinárodnej vesmírnej stanici (ISS), kam dopravila troch členov Expedície 23. Pri ISS zostala ako záchranná loď až do septembra 2010, kedy sa s ňou rovnaká trojica kozmonautov vrátila na Zem.

## Posádka
*  Alexandr Skvorcov ml. (1), veliteľ, CPK
*  Michail Kornijenko (1), palubný inžinier 1, RKK Energija
*  Tracy Caldwellová Dysonová (2), palubný inžinier 2, NASA

V zátvorkách je uvedený celkový počet letov do vesmíru vrátane tejto misie.

### Záložná posádka
*  Alexandr Samokuťajev, veliteľ, CPK
*  Andrej Borisenko, palubný inžinier 1, RKK Energija
*  Scott Kelly, palubný inžinier 2, NASA

## Priebeh letu
Sojuz TMA-18 odštartoval z kozmodrómu Bajkonur 2. apríla 2010 o 04:04:33,061 UTC. K spojeniu s Medzinárodnou vesmírnou stanicou (ISS) došlo po štandardnom dvojdňovom lete 4. apríla o 05:24:50 UTC k modulu Poisk alias MIM-2.

Rovnaká trojica kozmonautov sa vrátila s rovnakou loďou pri bezproblémovom pristátí 25. septembra 2010 o 05:23:10,8 UTC na Zem, do stepí Kazachstanu 35 km juhovýchodne od mesta Arkalyk.

## Zdroj

## Externé odkazy
*  Noviny o pristátí

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2010
James Sethian

**James Albert Sethian** (* 10. máj 1954, Washington D.C., USA) je americký matematik. Je známy predovšetkým vďaka práci v oblasti numerických algoritmov s aplikáciami napríklad v mechanike tekutín, počítačovej grafike, medicínskej informatike a materiálovej vede. V roku 2004 dostal Wienerovu cenu za aplikovanú matematiku.

## Zdroj

Kategória:Narodenia v 1954
Kategória:Nositelia Wienerovej ceny
Kategória:Matematici USA
Michael Aizenman

**Michael Aizenman** (* 28. august 1945, Nižnij Tagil, Rusko, vtedy Sovietsky zväz) je izraelsko-americký fyzik a matematik pracujúci na Princetonskej univerzite. Zaoberá sa predovšetkým matematickou fyzikou, štatistickou mechanikou, funkcionálnou analýzou a teóriou pravdepodobnosti. V roku 1990 dostal Wienerovu cenu za aplikovanú matematiku.

## Zdroje
* 

Kategória:Nositelia Wienerovej ceny
Kategória:Matematici USA
Kategória:Fyzici USA
Kategória:Izraelskí matematici
Kategória:Izraelskí fyzici
Kategória:Matematici židovského pôvodu
Kategória:Fyzici židovského pôvodu
Kategória:Vyučujúci na Princeton University
Jerrold Eldon Marsden

**Jerrold Eldon Marsden** (* 17. august 1942,  Ocean Falls, Kanada - † 21. september 2010, Pasadena, Kalifornia, USA) bol kanadský matematik pôsobiaci ako profesor na Kalifornskom technologickom inštitúte. Bol uznávaným odborníkom v oblasti matematickej a teoretickej klasickej mechaniky. Položil tiež základy symplektickej topológie. V roku 1990 dostal Wienerovu cenu za aplikovanú matematiku.

## Zdroj

Kategória:Narodenia v 1942
Kategória:Úmrtia v 2010
Kategória:Nositelia Wienerovej ceny
Kategória:Kanadskí matematici
Kategória:Matematici USA
Kategória:Členovia Kráľovskej spoločnosti
Kategória:Osobnosti z Britskej Kolumbie
Kategória:Vyučujúci na California Institute of Technology
Manjóšú

náhľad|Manjóšú zbierka
**Manjóšú** (万葉集, tiež Man’jó-Šú, Man’jóšú, "Zbierka desaťtisíc listov") je zbierka 4 516 japonských básní od 561 autorov, z toho 70 žien-poetiek, ktorej zostavenie bolo dokončené roku 760. Ich forma je väčšinou tanka (päť veršov s 31 slabikami), celkovo 4207 básní tanka, 265 čóka - básní (dlhá báseň), 1 bussokusekika (仏足石歌, budhistická báseň), 4 básne kanši v čínštine a 22 prozaických textov po čínsky. Najstaršie zachované opisy pochádzajú z obdobia Heian (794 až 1185).

Zostavovateľom zbierky bol Ótomo no Jamakoči, ktorý bol aj autorom niektorých zaradených básní.

Básne boli pôvodne zapísané tzv. manjóganou, teda kombináciou čínskych znakov vo fonetickom a sémantickom použití. Moderné čítanie je preto v mnohých prípadoch len približné a japonskí filológovia dodnes diskutujú o význame niektorých básní. Tematicky sa básne dotýkajú každodenného života a zvykov, citového strádania, starých legiend aj prírodných nálad.

Názov je zložený zo slov "man" (desaťtisíc alebo myriada alebo množstvo), "jó" (listov) a "šú" (zbierka).

Do češtiny zbierku preložil Antonín Líman. 1. časť obsahuje výber 906 básní. Sú očíslované a okomentované prekladateľom. Ďalšie tri diely vyšli do roku 2008. Okrem toho bola zatiaľ zbierka Manjóšú kompletne preložená len do francúzštiny.

Do slovenčiny výber 148 básní pod názvom "Neskoro je, neodchádzaj" vynikajúco preložila Mila Haugová v jazykovej spolupráci s Fumiko Kuwahara r. 1984.

## Zdroj
* Švarcová, Z. *Japonská literatura 712-1868*, Praha: Karolinum, 2005
* 
* 

## Referencie

## Externé odkazy
* Ukážky básní z Manjóšú s komentárom prekladateľa Antonína Límana 
* Originál Manjóšú (japonsky) 
* Man'yoshu Best 100 - 万葉集ベスト１００, výber 100 básní, japonsky + podrobný anglický preklad
* Japan 2001 Waka, výber 300 básní, anglický preklad 

Kategória:Literatúra v Japonsku
Magický festival 1985

**Magický festival**, dvojdielny záznamu Gala programu Magicfestivalu Bratislava 1985 v Parku kultúry a oddychu Bratislava.

V prvej časti programu Magický festival I.  účinkujú umelci z Venezuely, NDR, Poľska a Česko-Slovenska. V druhej časti programu Magický festival II. účinkujú umelci z Nórska, Rakúska, NDR a Talianska.

## Tvorcovia
**[[Scenár]]*: Alexander Gerič
**[[Réžia]]*: Ľubomír Fifík
**[[Dramaturg|Dramaturgia]]*: Daniela Mintálová
**Hlavný kameraman*: Jozef Brezanský

## Magický festival 1985 I.
Stopáž: 00:48:23 h.

### Účinkujúci
**Hostiteľ, komentár*: Alexander Gerič
**Hudobná skupina*: Originálny pražský synkopický orchester, Praha, Česko-Slovensko
**[[Spevák]]*: Ondřej Havelka, Praha, Česko-Slovensko
**Tieňohra*: Sony Fontana, Venezuela
**Javisková ilúzia*: skupina Andreasa Höffkena, Drážďany, NDR
**Kúzelník, [[manipulácia (ilúzia)|manipulácia]]*: Arsen Lupin, Slawomir Piestrzeniewicz, Lodž, Poľsko
**Kúzelnícke duo*: Duo Rajdl, Přemek a Lenka, Liberec, Česko-Slovensko

## Magický festival 1985 II.
Stopáž: 00:45:50 h.

### Účinkujúci
**Hostiteľ, komentár*: Alexander Gerič
**Hudobná skupina*: Originálny pražský synkopický orchester, Praha, Česko-Slovensko
**[[Spevák]]*: Ondřej Havelka, Praha, Česko-Slovensko
**Kúzelník, eskolopódia*: (eskolopódia = umenie vyslobodenia sa z rôznych spútaní) Jan Crosby, Nórsko
**Kúzelník, [[manipulácia (ilúzia)|manipulácia]]*: Christian Stelzel, trojnásobný majster sveta v manipulácii, člen Magic Club Vienna Viedeň, Rakúsko
**Veľká javisková ilúzia*: vo vzduch sa vznášajú súčasne tri partnerky kúzelníka, Duo Luis, Taliansko
**Komické kúzelnícke číslo*: klaun Pipo, (Annegret Mörke)NDR

## Externé odkazy
*Originální pražský synkopický orchestr
*Arsen Lupin
*Magic Christian
*Magic club Vienna, (anglicky)
*Duo Luis 

## Zdroje
Archív Slovenskej televízie Bratislava
**Magický festival 1985 I.*, pracovný názov Magický festival 1985 č.1 (číslo programu IDEC: 685-3200-0093-0000)
**Magický festival 1985 II.*, pracovný názov Magický festival 1985 č.2 (číslo programu IDEC: 685-3200-0159-0000)

Kategória:Zábava
Kategória:Televízne programy Slovenskej televízie
Kategória:Kúzelníctvo
Zoznam telefónnych predvolieb v Britskej Kolumbii

Toto je **zoznam telefónnych predvolieb v [[Kanada|kanadskej]] provincii [[Britská Kolumbia]]**:

***250**: pokrýva väčšinu územia Britskej Kolumbie, vrátane Vancouverovho ostrova
***604**: používa sa na území mesta Vancouver a v oblastiach Lower Mainland, Sunshine Coast, Howe Sound a v údolí Fraser Valley
***778**: prekrýva sa s predvoľbami 604 a 250
***236**: táto predvoľba je zarezervovaná, pričom sa s jej použitím ráta až budú všetky telefónne čísla pre predvoľbu 778 vyčerpané

Číslo 604 bolo pôvodne telefónnou predvoľbou pre celú provinciu, až do zavedenia geografického rozdelenia v roku 1997, po ktorom dostal zvyšok provincie novú predvoľbu 250.

Časť regiónu s predvoľbou 604 mala ďalšiu telefónnu predvoľbu 778, ktorá vznikla po prečíslovaní. Telefónna predvoľba 778 vznikla 3. novembra 2001 na základe rozhodnutia NANP. Telefónna predvoľba 778 platila pre celý regionálny okres Metro Vancouver spolu s mestami Abbotsford a Mission. Pre zvyšok regiónu platila iba telefónna predvoľba 604. Pridanie telefónnej predvoľby 778 si vyžiadalo zavedenie desaťmiestneho telefónneho čísla v oblastiach so zmiešaným používaním obidvoch predvolieb a na území, kde sa používala predvoľba 604.

Canadian Radio-television and Telecommunications Commission (CRTC) 7. júna 2007 oznámila, že telefónna predvoľba 778 pokryje celú provinciu s účinnosťou od 4. júla 2007 z dôvodu vyčerpania voľných telefónnych čísel v oblastiach s predvoľbou 250. S účinnosťou od 23. júna 2008 sa používanie desaťmiestneho telefónneho čísla stalo v Britskej Kolumbii povinným, pričom po 12. septembri 2008 sú sedemmiestne čísla odpojené.

Telekomunikačné služby s predvoľbou 604 a 778 poskytuje Telus.

Kategória:Telefónne predvoľby v Kanade
Harold Widom

**Harold Widom** (* 23. september 1932, Newark, New Jersey, USA† 20. január 2021) bol americký matematik.

Zaoberal sa predovšetkým teóriou operátorov, integrálnymi rovnicami a náhodnými maticami. V teórii operátorov sa zaoberal najmä spektrami polonekonečných Toeplitzových matíc a Wienerových-Hopfových operátorov. Zaoberal sa tiež pseudodiferenciálnymi operátormi.

V roku 2006 dostal Wienerovu cenu za aplikovanú matematiku.

## Iné projekty

## Referencie

## Zdroj

Kategória:Matematici USA
Kategória:Nositelia Wienerovej ceny
Kategória:Absolventi University of Chicago
Kategória:Osobnosti z Newarku (New Jersey)
Clifford Gardner

**Clifford S. Gardner** (* 14. január 1924, Fort Smith, Arkansas, USA – † 25. september 2013, Austin, Texas) bol americký matematik a fyzik. 

V roku 1985 dostal Wienerovu cenu za aplikovanú matematiku za svoj prínos v oblasti nadzvukovej aerodynamiky a fyziky plazmy.

## Referencie

## Zdroj

Kategória:Nositelia Wienerovej ceny
Kategória:Matematici USA
Kategória:Fyzici USA
Kategória:Osobnosti z Arkansasu
Kábul (rozlišovacia stránka)

**Kábul** môže byť:

* hlavné mesto Afganistanu, pozri Kábul
* rieka v Afganistane a Pakistane, pozri Kábul (rieka)
* provincia v Afganistane, pozri Kábul (provincia)
* miestna rada (malé mesto) v Izraeli, pozri Kábul (Izrael)
Národná kultúrna pamiatka Českej republiky

[náhľad|Najznámejšia a najvýznamnejšia pamiatka - [Pražský hrad]]
**Národná kultúrna pamiatka Českej republiky** () je nehnuteľná či hnuteľná kultúrna pamiatka v Česku, ktorá je najvýznamnejšou súčasťou kultúrneho bohatstva národa. V Česku vyhlasuje národné kultúrne pamiatky svojím nariadením vláda Českej republiky a len so súhlasom vlády Českej republiky je možné národnú kultúrnu pamiatku vyviezť mimo územia Česka.

Ich zoznam je v publikácii s názvom *Ústřední seznam kulturních památek ČR*.

## Procesy schvaľovania a odnímania štatútu
Prvých niekoľko desiatok národných kultúrnych pamiatok bolo vyhlásených v roku 1962, ďalšie pribudli v rokoch 1969 (Modrá), 1971 (budějovická konská železnica), 1978 (väčšie množstvo pamiatok), 1988 (Archív Českej koruny), 1989 (väčšie množstvo pamiatok), 1991 (Břevnovský kláštor), 1992 (areál Parlamentu ČR), 1995 (veľké množstvo pamiatok), 1998 (Moravské zemské dosky), 1999 (4 pamiatky), 2001 (veľké množstvo pamiatok), 2002 (4 pamiatky), 2006 (9 pamiatok), 2008 (väčšie množstvo pamiatok) a 2010 (38 pamiatok). 

Niektorým národným kultúrnym pamiatkam bol tento štatút odňatý, napríklad smíchovskému pamätníku sovietskych tankistov po aférach s jeho opakovaným natrením na ružovo. V roku 1992 bol tento štatút odobratý historickému centru mesta Tábor na žiadosť mestských orgánov, pretože bránil reštitúciám objektov v meste. Nariadením vlády č. 147/1999 Sb. bolo zrušené množstvo národných kultúrnych pamiatok, ale mnohé z nich boli tým istým nariadením zároveň v rovnakom alebo pozmenenom vymedzení znovu vyhlásené: to sa týkalo vyhlásení, ktoré boli pôvodne a vykonané obyčajným uznesením vlády a nie nariadením vlády. 

8. februára 2010 schválila Vláda Českej republiky s účinnosťou od 1. júla 2010 nariadenie, ktoré vyhlasuje celkom 38 nových národných kultúrnych pamiatok, z toho 33 nehnuteľných a 5 hnuteľných, čím celkový počet vzrástol na 274. Zastúpená bola najmä moderná architektúra, ľudová kultúra a technika. Zároveň bolo upravené predchádzajúce vyhlásenie Budějovickej  konskej železnice tak, aby zodpovedalo aktuálnemu číslovaniu parciel.

## Referencie


## Pozri aj
* Zoznam národných kultúrnych pamiatok Českej republiky

## Externé odkazy
* Národné kultúrne pamiatky ČR v aplikácii MonumNet  na stránkach NPÚ

## Zdroj

Kategória:Národné kultúrne pamiatky v Česku
Brandon Mychal Smith

**Brandon Mychal Smith** (* 29. máj 1989, Los Angeles, Kalifornia, USA) je herec, komik, spevák a raper, ktorý sa preslávil postavmi Li'l Danny Dawkins v americkej komédii *[[Phil of the Future]]*, Nico Harris v americkom sitkome Sonny vo veľkom svete a Stubby vo filme, *Rande s hviezdou*. Povinnú školskú dochádzku absolvoval doma. V maturitnom ročníku navštevoval a absolvoval University High School v Los Angeles.

## Kariéra
Brandon Smith získal ocenenia „Family Television Award“ a Young Artist Award v roku 2007 za úlohu Tayshawna v *[[The Ron Clark Story]]*, kde hral aj Matthew Perry. Medzi jeho ďalšie filmy patrí *[[Adulthood]]* a tiež si opakovanie zahral aj roliu Maria v *[[Unfabulous]]*. Neskôr získal hlavnú úlohu vo filme *[[Charmed]]*. Zahral si aj vo filme z produkcie Disney Channel, *Rande s hviezdou*, spolu s hercom Sterlingom Knightom. Smith tiež naspieval pesničku "Party Up" pre film *Rande s hviezdou*. V súčasnosti pracuje s Maxrank na svojom najnovšom albume.

## Filmografia

Kategória:Filmoví herci USA
Kategória:Televízni herci USA
Kategória:Komici USA
Kategória:Speváci USA
Kategória:Reperi USA
Kategória:Herci hudobných videí USA
Kategória:Filmoví herci afroamerického pôvodu
Kategória:Televízni herci afroamerického pôvodu
Kategória:Speváci afroamerického pôvodu
Kategória:Reperi afroamerického pôvodu
Kategória:Osobnosti USA afroamerického pôvodu
Kategória:Osobnosti z Los Angeles
Doug Brochu

**Doug Brochu** (* 29. september 1990, Fayetteville, Severná Karolína, USA) je americký herec a komik. Známy je najmä vďaka pôvodnému seriálu Disney Channel *[[Sonny with a Chance]]* ako „Grady Mitchell“.

## Kariéra
Brochu sa objavil v divadelných predstaveniach *[[My Fair Lady]]*, *[[Smoky Mountain Christmas]]*, *[[The Play's the Thing]]* a *[[Forever Broadway]]*. Bol hosťom v Nickelodeon's *[[Zoey 101]]* a *[[iCarly]]*, a hosťuje aj v Disney Channel's *[[As The Bell Rings]]* ako „Grady Mitchell“. Hrá Gradyho, hlavnú úlohu, v seriáli Disney channel *[[Sonny with a Chance]]*. 

## Osobný život
Brochu rád varí. Vie hrať na klavír, flautu a basgitaru. Rád sa zúčastňuje športov, a aktívne hrá Team Fortress 2.

Jeho brat a sestra sú tiež herci.

## Filmografia
### Televízia
**[[Sonny with a Chance]]* – Grady Mitchell (2008 – 2010) (Hlavná úloha)
**[[The Replacements]]* – Terrance
**[[iCarly]]* – Duke Habberman (Opakujúca sa úloha) (Séria 1)
**[[Zoey 101]]* – Blatzberg (Iba hosť) 1 epizóda
**[[As The Bell Rings]]* – Grady (Špeciálny hosť) 1 epizóda
**[[Pair of Kings]]* - Oogie (Špeciálny hosť) 1 epizóda

## Zdroj

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Herci divadelných muzikálov USA
Kategória:Komici USA
Kategória:Osobnosti zo Severnej Karolíny
Sam’s Town

***Sam's Town*** je druhý štúdiový album americkej rockovej skupiny The Killers, vydaný vo Veľkej Británii 2. októbra 2006 a o deň neskôr v Spojených Štátoch. Pokiaľ ide o album, tak spevák a hlavný textár Brandon Flowers povedal „chcel som vytvoriť album, ktorý by chronologicky zachytil všetko dôležité ohľadne mňa a to kde som dnes“. Albumu *Sam's Town* sa po celom svete predalo 4 milióny kópií dodnes.

## Produkcia
Album bol ovplyvnený umelcami ako U2, Bruce Springsteen, The Beatles a Tom Petty and the Heartbreakers medzi inými.

## Zoznam skladieb

## Zostava
### Skupina
* Brandon Flowers — vokály, klávesy, basová gitara
* Dave Keuning — elektrická gitara, spev
* Mark Stoermer — basová gitara, spev, elektrická gitara
* Ronnie Vannucci — bicie, perkusie

### Ďalší hudobníci
* Adrina Hanson — struny
* Maryam Haddad — struny
* Tristan Moyer — struny
* Tommy Marth — saxofón
* Neeraj Khajanchi — trombón
* Corlene Byrd — spev pozadia
* Louis XIV — spev pozadia
* Ted Sablay — ďalší hudobník na turné hrajúci na klávesy a gitaru

### Produkcia
* Max Dingel — inžinier
* Flood — producent, inžinier, mixovanie
* Mark Gray — inžinier
* Alan Moulder — producent, inžinier, mixovanie
* Paul Resta — marketing
* Robert Reynolds — manažment
* Andy Savours — mixovanie
* Howie Weinberg — mastering

### Dizajn
* Andy West — umelecká oblasť, dizajn
* Suzanne Hackett Morgan — maľovanie
* Anton Corbijn — fotografovanie
* Doug Joswick — produkcia balenia

## Prehľad rebríčkov

## Referencie

## Externé odkazy
* ''Sam's Town'' júl 2010 na Island Records

Kategória:Hudobné albumy z 2006
Kategória:Albumy The Killers
Tatra 70

**Tatra 70** bola luxusná limuzína kopřivnickej firmy Tatra, vyrábaná v rokoch 1931 až 1936. Bola následníkom veľkého osobného automobilu T 31, ktorého výrobu firma ukončila v roku 1931.

Automobil bol osadený vodou chladeným radovým šesťvalcom s rozvodom OHC o objeme  s výkonom 65 koní (48 kW). Motor dával výkon cez mechanickú dvojlamelovú suchú spojku a štvorstupňovú prevodovku na zadné kolesá. Maximálna rýchlosť 2 400 kilogramov ťažkého vozidla bola 110 kilometrov za hodinu. Podvozok bol tatrovackej koncepcie s centrálnou rúrou so spojovacou hriadeľov vo vnútri. Vpredu bola delená náprava odpružená priečnymi listovými perami. Zadná náprava mala výkyvné polosi a šikmo uložené listové perá. 

Do 27. apríla 1932 bolo vyrobeno 50 rôznych dvoj a štvordverových limuzín so štyrmi, šiestimi a siedmimi miestami a landauletov. Vznikli aj hasičské vozidlá na báze T 70. Na ich podvozkoch vznikli aj rôzne vozidlá individuálne karosované pre zákazníkov, väčšinu z nich vyrobila firma Sodomka. 

## Tatra 70A
V roku 1933 bol typ T 70 prepracovaný a od roku 1934 ho spolu s T 80 nahradil model nový, označovaný **Tatra 70 A**. Koncept vychádzal z pôvodného modelu, ale objem motora sa zvýšil na  a výkon vzrástol na 70 koní (51 kW). Tak mohol 2 450 kilogramov ťažký automobil dosiahnuť maximálnu rýchlosť /h.

Do 28. augusta 1936 vzniklo 70 kusov T 70 A. Po druhej svetovej vojne bol z náhradných dielov postavený ďalší automobil, ktorý 23. mája 1947 obdržal prezident Edvard Beneš. Následníkom typu T 70 A sa v roku 1937 stala celkovo odlišne koncipovaná Tatra 87.

Limuzína T 70 a jedno hasičské vozidlo sú exponátmi zbierok Technického múzea Tatra Kopřivnice.

## Technické údaje T 70
*Motor: zážihový vodou chladený radový šesťvalec s rozvodom OHC
**Objem: 
**Výkon: 48 kW (65 koní)
*Maximálna rýchlosť: /h
*Prevodovka: mechanická dvojkotúčová suchá, štvorstupňová
*Rozmery:
** Dĺžka: 
** Šírka: 
** Výška: 
* Spotreba: 20 až 22 l/

## Iné projekty

## Zdroj
*Schmarbeck, Wolfgang: *Tatra – Die Geschichte der Tatra-Automobile*, Verlag des Internationalen Auto- und Motorrad-Museums Deutschland, Bad Oeynhausen (1977)
*

70
Kategória:Luxusné automobily
Kategória:Veterány
Nikolaj Nikolajevič Bogoľubov

**Nikolaj Nikolajevič Bogoľubov** (; * 21. august 1909, Nižný Novgorod, Rusko - † 13. február 1992, Moskva) bol ruský matematik a teoretický fyzik. 

Zaoberal sa predovšetkým kvantovou teóriou poľa, kvantovou štatistickou mechanikou a dynamickými systémami. Pracoval však aj vo variačnom počte, či v oblasti diferenciálnych rovníc.

## Externé odkazy
*Bogolyubov Institute for Theoretical Physics 
*Bogolyubov Institute for Theoretical Problems of Microphysics 
*Bogolyubov Laboratory of Theoretical Physics 
*Department of Theoretical Physics 
*The role of Nikolay Bogoliubov in Dubna's Russian Orthodox Christian church  

## Zdroje

Kategória:Ruskí matematici
Kategória:Ruskí fyzici
Kategória:Nositelia Radu za zásluhy Poľskej republiky
Kategória:Pochovaní na Novodievčom cintoríne
Česko na Zimných olympijských hrách 2002

**[[Česko]] na [[Zimné olympijské hry 2002|Zimných olympijských hrách 2002]]** v americkom Salt Lake City reprezentovalo 78 športovcov v 13 športoch. Najúspešnejším českým pretekárom bol akrobatický lyžiar Aleš Valenta, ktorý získal zlatú medailu v akrobatických skokoch. Bežkyňa na lyžiach Kateřina Neumannová vybojovala na svojich štvrtých olympijských hrách dve strieborné medaily. V prvej desiatke sa v individuálnych pretekoch ďalej umiestnil alpský lyžiar Stanley Hayer a bežci na lyžiach Lukáš Bauer (v dvoch závodoch) a Martin Koukal, vo dvojiciach potom krasokorčuliarsky pár. S tromi cennými kovmi sa Česko umiestnilo na 16. mieste v poradí národov.

Najmladším českým účastníkom ZOH 2002 bol skokan na lyžiach Jan Mazoch (16 rokov), najstarším ľadový hokejista Dominik Hašek (37 rokov).

## Medailové pozície

## Prehľad športovcov
Počet českých športovcov štartujúcich v jednotlivých olympijských športoch.

Českí športovci sa nenominovali do pretekov a súťaží v curlingu a snowboardingu.

## Poznámky


## Referencie

*

## Externé odkazy
* Salt Lake City 2002, olympic.cz
* Salt Lake City Official Report: http://www.la84foundation.org/6oic/OfficialReports/2002/SLC2002Results1.pdf , http://www.la84foundation.org/6oic/OfficialReports/2002/SLC2002Results2.pdf , http://www.la84foundation.org/6oic/OfficialReports/2002/SLC2002Results3.pdf , la84foundation.org 
* Czech Republic at the 2002 Salt Lake City Winter Games, sports-reference.com 

Kategória:Krajiny na Zimných olympijských hrách 2002
2002
Svadba

**Svadba** (nesprávne:  *svatba*; v prvých štyroch významoch je synonymum **veselie**) môže byť:
*systém obyčajov (obradov) a zvykov sprevádzajúcich uzavretie manželstva, pozostávajúci podľa jedného z možných delení z predsvadobného obdobia (t. j. najmä predzvedy, pytačky, zásnuby, ohlášky, rozlúčka so slobodou), vlastnej svadby (pozri nasledujúcu odrážku) a posvadobného obdobia (t. j. najmä očista, hostiny a zábavy po svadobnej noci), pozri svadba (systém obyčajov)
*len tá časť vyššie uvedeného systému, ktorá sa odohráva v deň sobáša (resp. niekedy aj v predvečer dňa sobáša) a počas svadobnej noci (t. j. najmä príchod po nevestu, svadobný sprievod, sobáš, svadobná hostina s príslušnou zábavou, venčenie, čepčenie, ukladanie novomanželov do postele a delenie svadobného koláča), v širšom zmysle aj počas vyššie spomínaného posvadobného obdobia, synonymum: vlastná svadba, pozri pod svadba (systém obyčajov)
*cirkevná svadba (t. j. vlastný cirkevný sobáš a príslušné bohoslužby), pozri napr. sviatosť manželstva
*svadobná hostina (s príslušnou zábavou), pozri svadobná hostina
*v minulosti: svadobná hostina (s príslušnou zábavou) konaná u ženícha (opak tzv. oddávok, ktoré sa konali u nevesty), pozri pod svadobná hostina
*sobáš
*hovorovo: svadobný sprievod (t. j. sprievod svadobčanov)

**Veselie** môže byť aj:
*veselá zábava, pozri pod zábava
*veselosť

## Zdroje
Douglas Rayner Hartree

**Douglas Rayner Hartree** (* 27. marec 1897, Cambridge, Spojené kráľovstvo - † 12. február 1958, Cambridge) bol anglický matematik a fyzik. Hartree bol predovšetkým teoretický fyzik, známy je však predovšetkým vďaka objavu viacerých silných numerických metód s aplikáciami vo fyzike.

## Zdroj


Kategória:Anglickí matematici
Kategória:Anglickí fyzici
Kategória:Členovia Kráľovskej spoločnosti
Kategória:Osobnosti z Cambridgea (Cambridgeshire)
Sojuz TMA-19

**Sojuz TMA-19** bola ruská kozmická loď typu Sojuz. Dňa 15. júna 2010 o 21:35:18,732 UTC úspešne odštartovala k Medzinárodnej vesmírnej stanici (ISS), kam dopravila troch členov Expedície 24 - Fiodora Jurčichina, Shannon Walkerovú a Douglasa Wheelocka. Potom zostala pri ISS ako záchranná loď až do novembra 2010, kedy sa s ňou rovnaká trojica kozmonautov vrátila späť na Zem.

## Posádka
*  Fiodor Jurčichin (3), veliteľ, RKK Energija
*  Shannon Walkerová (1), palubný inžinier 1, NASA
*  Douglas Wheelock (2), palubný inžinier 2, NASA

V zátvorkách je uvedený celkový počet letov do vesmíru vrátane tejto misie.

### Záložná posádka
*  Dmitrij Kondratiev, veliteľ, CPK
*  Paolo Nespoli, palubný inžinier 1, ESA
*  Catherine Colemanová, palubný inžinier 2, NASA

## Priebeh letu
Sojuz TMA-19 odštartoval z kozmodrómu Bajkonur 15. júna 2010 o 21:35:18,732 UTC. K spojeniu s Medzinárodnou vesmírnou stanicou (ISS) došlo po štandardnom dvojdňovom lete 17. júna o 22:21 UTC k modulu Zvezda.

28. júna 2010 o 19:13 UTC bol Sojuz TMA-19 "preparkovaný" z modulu Zvezda k modulu Rassvet (MIM-1) (19:37 UTC).

## Zdroj

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2010
Mirante do Vale

right|thumb|Mirante do Vale
**Mirante do Vale** je mrakodrap v São Paulo a najvyššia budova v Brazílii. Výstavba budovy prebiehala v rokoch 1959 - 1960. 

Dosahuje výšku 170 m, má 51 poschodí. Architektmi budovi boli Waldomiro Zarzur a Aron Kogan. Táto administratívna budova poskytuje priestor s rozlohou 75 000 m2.

## Iné projekty
 

Kategória:Stavby v São Paulo
Kategória:Mrakodrapy v Brazílii
Kategória:Architektúra z 1960
Heinrich Tietze

**Heinrich Franz Friedrich Tietze** (* 31. august 1880, Schleinz, Rakúsko, vtedy Rakúsko-Uhorsko – † 17. február 1964, Mníchov, Nemecko) bol rakúsky matematik. Zaoberal sa predovšetkým topológiou, kde je po ňom pomenovaná Tietzeho veta o rozšírení, a kde pracoval aj v teórii uzlov. Pracoval aj v teórii grúp, kde sa zaoberal predovšetkým prezentáciou grúp. V tejto oblasti sú po ňom pomenované Tietzeho transformácie. Zaoberal sa aj teóriou čísel, diferenciálnou geometriou, teóriou grafov, či reťazovými zlomkami.

## Zdroje


Kategória:Rakúski matematici